open-index/open-wikipedia-markdown huggingface dataset:
Baníkovské sedlo

**Baníkovské sedlo** () leží v hlavnom hrebeni Západných Tatier. Oddeľuje od seba vrchy Baníkov () a Pachoľa (). Je skalnaté a má malú rozlohu.

## Výhľady
Je z neho pekný výhľad do doliny Parichvost a do Spálenej doliny.

## Lavínové žľaby
Spadá z neho lavínový žľab priamo cez turistický chodník do doliny Parichvost a tiež žľab do Zadnej Spálenej doliny. Do oboch dolín sa schádza zo sedla serpentínami.

## Prístup
* po  značke z Pachole, trvanie 0:10 hodiny
* po  značke z Baníkova, trvanie 0:15 hodiny
* po  značke zo Žiarskej chaty, trvanie 2:55 hodiny
* po  značke z Ťatliakovej chaty, trvanie 3:40 hodiny
* po  značke z doliny Parichvost, trvanie 2:05 hodiny
* po  značke z Adamcule, trvanie 2:20 hodiny

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
Kategória:Roháče
Utila

**Utila** () je jedným z troch hlavných ostrovov departmentu Islas de la Bahía v Hondurase. Nachádza sa  od severného pobrežia krajiny. Je dlhý  a široký najviac , najvyšší bod je *Pumpkin Hill* ().

Jediná obec na ostrove je Utila, s približne 3 000 obyvateľmi. Dominantný jazyk je angličtina, ale dá sa dohovoriť aj španielsky. Západne od ostrova je viacero menších obývaných ostrovčekov. Miestni obyvatelia sú kreoli a angloafričania. Utila je jedna z najlepších lokalít na športové potápanie na svete. Je súčasťou druhého najväčšieho komplexu koralových útesov na svete. Známy je ich karneval, ktorý býva každoročne v júli.

Ostrov je vulkanického pôvodu, prakticky celý je pokrytý bazaltovými lávami a tufmi. Väčšina hornín je holocénneho veku.

## Externé odkazy
* www.volcano.si.edu – ostrov Utila na Global Volcanism Program 

Kategória:Ostrovy Hondurasu
Kategória:Karibské ostrovy
Kategória:Sopky Hondurasu
Kategória:Troskové kužele
Pipi Dlhá Pančucha

thumb|Pipiina ''Villa Villekulla''

**Pipi Dlhá Pančucha** je kniha od Astrid Lindgrenovej a zároveň aj jej hlavná postava.

Na okraji malého mestečka stojí vila Vilôčka a v nej býva úplne samo deväťročné dievčatko s vlasmi ryšavými ako líška, spletenými do vrkočov, obrovskou silou, hlavou plnou výborných nápadov a srdcom tak veľkým a dobrým, že by sa doňho vošiel celý svet. Jej maminka je anjel a ocko morský vlk, ktorého jedného dňa búrka zmietla z paluby a teraz je kráľom černošského kmeňa. Pipi má zvláštne zvyky. Napríklad spí s nohami na vankúši a s hlavou pod pokrývkou.

Pipi má opičku - Pána Galána, koňa Alfréda, kufor plný peňazí a dvoch verných kamarátov - Tommyho a Anniku a s nimi zažije veľké i malé dobrodružstvá - napríklad sa pobije s Benghtem – známym bitkárom v okolí, alebo si zahrá s policajtmi na naháňačku – pričom vylezú dokonca i na strechu. V ďalšej príhode Pipi navštívi školu, ale nakoniec usúdi, že by ju nebavilo chodiť do nej každý deň.

Kniha má celkovo 3 časti:
* 1. Pipi Dlhá pančucha, kde sa postupne zoznámite s hlavnými postavami
* 2. Pipi nastupuje na loď
* 3. Pipi na ďalekom ostrove, dej sa odohráva na ostrove Kurekuredutov, kde Pipi privedie k rozumu najskôr banditov Jima a Bucka a neskôr takisto žraloka

Pipina charakteristika: Toto dievčatko dnes pozná celý svet. Má dlhé meno - Pipilota Viktuália Roleta Zlatka Pančušisková Efraimová, ale hovorí si krátko: Pipi Dlhá Pančucha. Jej mamička je už anjel a otecko, bývalý námorný kapitán, je teraz pirátskym kráľom - aspoň tak si to o nich Pipi vymyslela. Býva si vo vile Vilôčke s koňom a opičiakom Pánom Galánom. Žije si, ako sa jej páči, lebo jej nik neprikazuje ani neradí. Keď jej zavadzia kôň, vezme ho do náručia a odloží na balkón, keď pozýva na narodeniny svojich kamarátov Aniku a Tomiho, napíše: Úbor: čo chcete, a v škole sa len čuduje. Pani učiteľke pokojne tyká a hoci sa nedohodnú, sľúbi, že sa ešte niekedy príde pozrieť.

Kategória:Knihy z 1945
Peter Káša

**Peter Káša** (*1963) je slovenský literárny vedec a publicista. Venuje sa prevažne slovenskej literatúre 19. storočia, slovensko-poľským a slovensko-maďarským literárnym vzťahom.

## Odborné práce
* *Dve štúdie o Pavlovi Jozefovi Šafárikovi* (spolu s J. Rusnákom, Prešov, 1996)
* *Medzi estetikou a ideológiou* (Prešov, 2001)
* *Pavol Jozef Šafárik: Básnické dielo* (editor, Bratislava, 2005)

Kategória:Slovenskí literárni vedci
Kategória:Narodenia v 1963
Juraj Rusnák (jazykovedec)

Prof. PhDr. **Juraj Rusnák**, CSc. (* 6. júl 1960, Prešov) je slovenský jazykovedec a teoretik médií. Pôsobí ako profesor na Katedre komunikačných a mediálnych štúdií Filozofickej fakulty Prešovskej univerzity v Prešove. Zameriava sa na teoretické otázky elektronických médií a popkultúry, semiotiku textu a teóriu komunikácie.

## Odborné publikácie
* *„Správy z druhej ruky“: Komunikačné stereotypy a ich fungovanie v médiách* (2002)
* *Interpretácia textov elektronických masových médií* (2004, spoluautor)
* *Textúry elektronických médií: Vývoj a súčasný stav* (2009)
* *Texty elektronických médií: Stručný výkladový slovník* (2010, spoluautor)
* *Homo popularis: homo medialis?: Popkultúra v elektronických médiách* (2013)

Kategória:Slovenskí jazykovedci
Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Osobnosti z Prešova
Kategória:Vyučujúci na Filozofickej fakulte Prešovskej univerzity v Prešove
Homologický rad

**Homologický rad** je usporiadanie organických zlúčenín, ktoré majú podobnú štruktúru (napr. nerozvetvené alkány), podľa stúpajúcich molekulových hmotností. V tomto rade sa každý nasledujúci člen líši od predchádzajúceho o jednu CH2 skupinu. 

Každý homologický rad má svoj homologický vzorec. Homologický vzorec je vyjadrením homologického radu pomocou vzorca. Homologický rad vynašiel chemik Kekulé. 

## Homologický rad
*CH4 - metán
*C2H6 - etán
*C3H8 - propán
*C4H10 - bután
*C5H12 - pentán
*C6H14 - hexán
*C7H16 - heptán
*C8H18 - oktán
*C9H20 - nonán
*C10H22 - dekán
*C11H24 - undekán
*C12H26 - dodekán
*C13H28 - tridekán
*C14H30 - tetradekán
*C15H32 - pentadekán
*C16H34 - hexadekán
*C17H36 - heptadekán
*C18H38 - octadekán
*C19H40 - nonadekán
*C20H42 - ikosán

Kategória:Organické zlúčeniny
Roatán (ostrov)

**Roatán** je najväčší z ostrovov departmentu Islas de la Bahía v Hondurase čo je skupina troch hlavných ostrovov (Utila, Roatán a Guanaja) a niekoľkých ďalších menších ostrovčekov neďaleko od severného pobrežia Hondurasu v Karibskom mori. Celková rozloha ostrovov je 261 km². Súostrovie je vyhľadávané ako "turistický raj" turistov zo Strednej Ameriky, USA i Európy. Nachádzajú sa tu rozsiahle morské oblasti s koralovými útesmi využívané potápači, ktoré sú súčasťou Mezoamerického koralového útesu, čo je druhý najväčší a najkrajší koralový útes na svete. Je približne  dlhý a maximálna šírka je , pričom sa nachádza  od honduraského pobrežia.

Najväčšou obcou a správnym strediskom Islas de la Bahía je mesto Coxen Hole. Je tu medzinárodné letisko a námorný prístav.

Prvými trvalými kolonizátormi ostrova boli okolo roku 1770 Garifunovia. Po nich prišli v roku 1830 Angličania z Kajmaních ostrovov a o niečo neskôr stadiaľ prišli aj oslobodení otroci. Starší obyvatelia dodnes hovoria iba anglicky, hoci úradným jazykom v Hondurase je španielčina. Dnes je jedinou obcou, kde majú Garifunovia väčšinu Punta Gorda. Je zároveň najstaršou obcou, kde žije toto etnikum. 

Asi 15% plochy ostrova je zastavaných, zvyšok tvoria tropické lesy. Pobrežie je piesčité, s nádhernými plážami. Roatán je súčasťou druhého najväčšieho komplexu koralových útesov na svete.

Po väčšinu roka je tu príjemné tropické podnebie s oceánskym vplyvom a priemernou teplotou 27 °C. Zrážky sú zriedkavé a relatívna vlhkosť 25%. Ostrov je celoročne krásne zelený s bujnou vegetáciou aj v období najväčšieho sucha, na čom má aj nesporne zásluhu obrovské podzemné sladkovodné jazero s kvalitnou minerálnou vodou. 

## Galéria

|alt=Roatan Islas de la Bahia Honduras 1|Roatán
|alt=Roatan Islas de la Bahia Honduras 2|Roatán
|alt=Roatan Islas de la Bahia Honduras 3|Roatán
|alt=Roatan Islas de la Bahia Honduras 4|Roatán


## Iné projekty

 
Kategória:Ostrovy Hondurasu
Coxen Hole

**Coxen Hole** alebo **Roatán** je hlavné mesto ostrova Roatán a departmentu Islas de la Bahía v Karibskom mori. Patrí Hondurasu.

Je obchodným a administratívnym strediskom, s medzinárodným letiskom a námorným prístavom.

Kategória:Mestá v Hondurase
Langoš (jedlo)

náhľad|Langoš
**Langoš** alebo **podplamenník** je pôvodom maďarská smažená placka z kysnutého cesta. Langoše sú často podávané potreté cesnakom, cesnakovou šťavou, cesnakovým maslom, či kyslou smotanou a posypané strúhaným syrom, či inými prílohami (lečo, kečup,  šunka a pod.).  

Slovo *langoš* pochádza z maďarského výrazu *láng*, slovensky plameň; podľa pôvodného spôsobu prípravy, ktorým bolo opekanie placiek v blízkosti plameňov. Hlavnou surovinou na prípravu langošov bolo chlebové cesto. Langoš bol podávaný na raňajky počas dní, keď sa na gazdovstvách piekol chlieb. Podobným spôsobom a z rovnakého cesta sa dodnes pripravujú podpecníky. V súčasnosti sa langoš vyrába pražením na oleji. 

Langoše sú predávané v stánkoch rýchleho občerstvenia (tzv. fast-foodoch). Okrem Maďarska, v Rumunsku a Srbsku, kde je známy pod názvom *languš*, je bežný ich predaj na Slovensku, v Česku, v Rakúsku (vo Viedni je populárny v zábavnom parku, v Prátri).

## Referencie

## Iné projekty

Kategória:Jedlá
Kategória:Rýchle občerstvenie
Hošková

**Hošková** môže byť:

* dolina v Nízkych Tatrách, pozri Hošková (dolina)
* potok v Nízkych Tatrách, pozri Hošková (potok)
* vrch v Kozích chrbtoch (), pozri Hošková (vrch v Kozích chrbtoch)
Agama osadná

**Agama osadná** (lat. *Agama agama*) je druh z čeľade agamovité.

## Vzhľad
Samček pripravený na párenie je modrý, s oranžovou hlavou a oranžovými alebo bielymi pruhmi na chvoste. Samičky (aj niektorí samci) sú hnedé, s niekoľkými žltými alebo oranžovými škvrnami. Tieto jaštery merajú asi 30 – , sú veľmi aktívne a majú celý rad poddruhov a farebných variánt.

## Rozšírenie
Agama osadná sa hojne vyskytuje v suchých oblastiach strednej a južnej Afriky, hlavne okolo ľudských obydlí. Žije na zemi a na stenách a sústreďuje sa v kolóniách tvorených jedným dominantným samcom, niekoľkými samicami a ich mláďatami.

## Galéria

Image:Agama tassiliensis Male and Female.jpg|Párik agám osadných
Image:Agama lionotus.jpg|Agama osadná – detail


## Iné projekty

Kategória:Agamovité
Agama kočinčínska

**Agama kočinčínska** (*Physignathus cocincinus*) je druh z čeľade agamovitých.

## Vzhľad
Tento jašter meria až  (hlava a trup 20 – ), má svetlo až tmavozelenú farbu s tmavšími pruhmi na chvoste. Za veľkou hlavou má malú krčnú kapsu. Na chrbte a chvoste má hrebeň.

## Rozšírenie
Táto stromová agama žije blízko vodných plôch v tropických dažďových pralesoch juhovýchodnej Ázie.

## Galéria

Image:Physignathus cocincinus male.jpg|Agama kočinčínska (*samec*)
Image:Wasseragamecele4.jpg|Agama kočinčínska (*samica*)
Image:Physignathus cocincinus trio batch.jpg


## Iné projekty

Kategória:Agamovité
Agama tŕňoboká

**Agama tŕňoboká** alebo **agama bradatá** (lat. *Pogona vitticeps*, staršie *Amphibolurus vitticeps*) je druh z čeľade agamovitých.

## Vzhľad
Meria 30 – 45 cm (s chvostom zhruba dvakrát toľko). Farba sa rôzni podľa prostredia, najčastejšie je sivá či hnedá, vždy s tmavými znakmi. Po stranách hlavy má dlhé šupinové výrastky, pripomínajúce fúzy. Pod bradou má vzdušný vak ktorý sa v prípade rozrušenia zvieraťa sfarbí do čierna.

## Rozšírenie
Stredná a južná Austrália. Savany, púšte, polopúšte, buš a otvorené lesnaté oblasti.

## Rozmnožovanie
Samička kladie niekoľkokrát za rok po 15 – 30 vajec (niekedy aj viac), inkubačná doba 55 – 75 dní.

## Potrava
Ide o všežravca. Jej potravu v prírode tvorí hmyz, malé hlodavce, jašterice a rastliny. Rôznu zeleninu ale aj malé rybky. 

## Zdroje
* 
* 

## Iné projekty

Kategória:Agamovité
Pichľavec premenlivý

**Pichľavec premenlivý** alebo **pichľavec zelenkavý** (lat. *Uromastyx acanthinura*) je druh z čeľade agamovité.

## Vzhľad
Pichľavec premenlivý dorastá dĺžky 40 – , má sivohnedú farbu so zelenými, oranžovými alebo žltými škvrnami. Tvar často úplne čiernej hlavy je podobný ako u korytnačky. Telo má zavalité, sploštené so silnými nohami a mohutným chvostom. Na chvoste má pichľavec rady ostnatých šupín usporiadaných do prstencov.

U pichľavca premenlivého sú známe poddruhy *U. a. acanthinura*, *U. a. dispar*, *U. a. geyri* a *U. a.  acanthinurus*.

## Rozšírenie
Maroko, Alžírsko, Tunisko, Líbya a Mauritánia, slnečné a teplé púštne a polopúštne oblasti s riedkou vegetáciou a vzácnymi zrážkami. Títo denní jašteri si hrabú hlboké diery v tvrdej pôde. Každý samček má vlastné teritórium o rozsahu niekoľkých hektárov, na ktorom má niekoľko samičiek s vlastnými teritóriami.

## Iné projekty

Kategória:Agamovité
Murray Gell-Mann

**Murray Gell-Mann** (* 15. september 1929, Manhattan, New York, USA† 24. máj 2019, Santa Fe, Nové Mexiko) bol americký fyzik, ktorý za svoju prácu v oblasti elementárnych častíc získal v roku 1969 Nobelovu cenu za fyziku.

## Životopis
Narodil sa v newyorskej štvrti Lower East Side v rodine židovského imigranta z Czernowitz (Ukrajina). Ako pätnásťročný po absolvovaní Kolumbijskej základnej a prípravnej školy nastúpil na Yale University. Bakalársky titul v obore fyzika získal v roku 1948 na Yalovej univerzite, titul PhD. získal v roku 1951 na Massachusetts Institute of Technology. V rokoch 1954 až 1955 pôsobil ako mimoriadny profesor na Columbia University in the City of New York. V rokoch 1955 až 1993 bol profesorom na California Institute of Technology.

## Referencie


## Iné projekty

## Externé odkazy
* The Man With Five Brains
* The many worlds of Murray Gell-Mann 

Kategória:Fyzici USA
Kategória:Vyučujúci na California Institute of Technology
Kategória:Vyučujúci na Columbia University
Kategória:Skeptici
Kategória:Absolventi MIT
Kategória:Absolventi Yale University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia Ruskej akadémie vied
Kategória:Zahraniční členovia Kráľovskej spoločnosti
Kategória:Osobnosti z Manhattanu
Eisnerova ulica

**Eisnerova ulica** je ulica v Bratislave, v mestskej časti Devínska Nová Ves. Je pomenovaná po českom archeológovi Janovi Eisnerovi (1885 – 1967). 

Ulica prechádza stredom sídliska od vstupu cez tunel až k západnej časti, kde sa rozvetvuje na Istrijskú ulicu a Devínsku cestu. V roku 2006 bola prestavaná a boli vytvorené ostrovčeky pre chodcov.

## Galéria

Eisnerova ulica - Eisnerova street 2.JPG|Autobus linky 21 na Eisnerovej ulici
Eisnerova ulica - Eisnerova street 3.JPG|Pohľad na Eisnerovu ulicu
Eisnerova ulica - Eisnerova street 4.JPG|Eisnerova ulica vedie popod železničnú trať
Eisnerova ulica - Eisnerova street.JPG|Zastávka Hradištná


## Dopravné spojenie

## Referencie

## Iné projekty

## Externé odkazy
* Eisnerova ulica na mape Bratislavy

Kategória:Ulice v Devínskej Novej Vsi
Choriv

**Choriv** bol podľa legendy brat Kija a Ščeka, zakladateľov Kyjeva. Historici pripúšťajú, že sa jeho meno môže spájať s Lysou Horou, miestom, kde sa nachádza veľký pohanský cintorín. Existuje však aj taká verzia, že tento názov môže označovať kyjevskú horu Jurkovica, ba dokonca ukrajinské mesto Vyšgorod.

Konexie s horou Chorivica v letopisoch neexistujú a neexistujú ani tradície, spájajúce sa s určitou oblasťou, v ktorej Choriv pôsobil.

Kategória:Dejiny Kyjeva
Lybeď

**Lybeď** () je legendárna sestra troch bratov Kija, Ščeka a Choriva – zakladateľov Kyjeva.

Legenda o založení Kyjeva nazýva Lybeď nie sestrou ale dcérou kniežaťa.


„*Dievča bolo obdivuhodné ako majské slnko. Zo všetkých svetových strán ku nej prichádzali mladí rytieri, kniežatá a kráľovičovia, aby ju požiadali o ruku, ale ona o svadbe nechcela ani počuť. Rytieri a kráľovičovia sa ju snažili obalamutiť a vraveli jej, že keď sa za nich vydá, dajú jej svojej bohatstvo, ukážu svoju chrabrosť a silu. Všetko však bolo márne. Pytači sa medzi sebou poradili, pokrčili plecami, vysadli na svoje kone a už viac sa nevrátili.

O niekoľko rokov neskôr knieža umrelo. Prekrásny dvorec zdedil ďalší z troch bratov a Lybeď musela zámok opustiť. Za [[Kyjev]]om si našla chatrč, a na hore žila sama. Po čase ju však život na samote omrzel a začala dni i noci plakať. Z jej sĺz sa vytvoril potôčik, dnes rieka [[Lybeď (rieka)|Lybeď]]. A hora, kde kňažná žila od toho času až dodnes nosí názov Hora panenstva.*“


Na rozdiel od svojich bratov sa Lybeď vyvíja v negatívnom svetle a nie je to v žiadnom prípade náhoda. V tradíciách ukrajinského národa bola Lybeď charakterizovaná ako neverná žena. V reálnom živote v skutočnosti ale nebola staruchou. Podľa Povesti dávnych liet sa vydala za ostrogótskeho kráľa Ermanaricha, ktorý panoval v oblasti dolného toku rieky Dneper. Preto Nestor nehovorí o jej ďalšom výskyte – v skutočnosti však opustila Kyjev. Kráľ ju však obvinil z nevery a bez milosti potrestal. Keď sa to dopočuli jej bratia, rozčúlili sa a v boji proti nemu ho smrteľne poranili.

Hoci je to podivuhodné, ale zo všetkých štyroch osôb, ktoré sa hrdia titulom zakladateľ Kyjeva, sa práve Lybedi ušlo najviac pomenovaní v ukrajinských mestách. Práve po nej sa totiž volajú rôzne ulice, rieky a stanice.
* Neďaleko kyjevskej stanice Lybeďská sa nachádza rieka Lybeď.
* V Kyjeve sa nachádza niekoľko ulíc s názvami Lybeďská a Vladimírsko-Lybeďská.
* V minulosti boli v Kyjeve ulice ako Nábrežno-Lybeďská (dnes časť Gorkého ulice) a Novolybeďská (dnes Volgogradská ulica) a Lybeďská ulička (dnešná Ulica Afanasija Ľubčenka).

Kategória:Dejiny Kyjeva
Skellefteå AIK

**Skellefteå AIK** je švédsky hokejový klub, účastník najvyššej švédskej súťaže v ľadovom hokeji. Bol založený v roku 1921.

## Najlepší strelci
Štatistika 10. najlepších strelcov v histórii klubu. 

Stav k 6. marec 2012 http://www.eliteprospects.com/team_all-time_stats.php?team=22&alltime=TP

*Vysvetlivky:* Poz = Pozícia; Z = zápasy; G = Góly; A = Asistencie; B = Body; B/Z = Body na zápas

## Iné projekty


Skellefteå AIK
Skellefteå AIK
Kij

**Kij** bol legendárne knieža Poľanov, zakladateľ Kyjeva a jeho prvý vládca. Podľa legendy uvedenej autorom Povesti dávnych liet Nestorom *„Kij, žijúci v horách okolo dneprovskej rieky spolu so svojimi mladšími bratmi [[Šček]]om a [[Choriv]]om a sestrou [[Lybeď]], postavil mesto na pravom brehu rieky [[Dneper]] a nazvali ho na počesť mena najstaršieho brata Kija - [[Kyjev]].“*

Na inom mieste však letopisec pripúšťa inú verziu legendy, hoci ju označuje za nepravdepodobnú. Hovorí o tom ako Kij bol prievozníkom na Dnepre. Podľa najviac autoritatívneho uhlu pohľadu, legendy o vzniku Kyjeva sú etymologickými mýtmi, ktoré sa snažia vyvolať vysvetlenie názvov kyjevských miest.

Poľský historik 15. storočia Jan Dlugoš, ktorý sa v širokom aspekte zaoberal a vo svojich dielach používal staroruské letopisy poukazuje na to, že kyjevská dynastia do času Askolda a Dira je priamym potomstvom Kija a jeho bratov.

## Pozri aj
* Legenda o založení Kyjeva

Kategória:Dejiny Kyjeva
Kategória:Osobnosti na poštových známkach
Kategória:Osobnosti na bankovkách
Šček

**Šček** bol podľa svedectva ruských letopisov 11. – 12. storočia kniežaťom v kmeňovom zväze Polanov a spoluzakladateľ troch usadlostí, ktoré neskôr utvorili mesto Kyjev. Jeho meno sa pravdepodobne spája s menom jednej kyjevskej hory Ščekavica.

Kategória:Dejiny Kyjeva
Užovka Schrenckova

right|thumb|280px|''Užovka Schrenckova''
**Užovka Schrenckova** alebo **štíhlovka Schrenckova** (*Elaphe schrenckii*) je druh z čeľade užovkovité.

## Rozšírenie
Obýva lesy severovýchodnej Číny, Kórey a východnej časti bývalého Sovietskeho zväzu. 

## Vzhľad
Má tmavočiernu (niekedy tmavohnedú) farbu s nepravidelnými žltými, sivými alebo bielymi pruhmi.
Dorastá do dĺžky max. 1,8 m. Výzorom pripomína hadiarku retiazkovú (*Lampropeltis getula*).

## Iné projekty

Kategória:Užovkovité
Iqaluit

**Iqaluit** je hlavné mesto najsevernejšieho a zároveň najväčšieho kanadského teritória Nunavut. V roku 2006 mal počet obyvateľov 6 184, čím predstavoval 18,1 percentný nárast oproti roku 2001. Je to najmenšie hlavné mesto v Kanade.

## Iné projekty

## Externé odkazy
* Oficiálna stránka mesta  


Kategória:Hlavné mestá kanadských provincií a teritórií
Kategória:Mestá v Nunavute
Kategória:Prístavné mestá v Kanade
Uetersen

**Uetersen** () je nemecké mesto v kraji Pinneberg v spolkovej krajine Šlezvicko-Holštajnsko. Má 17 865 obyvateľov. Patrí medzi najhustejšie obývané miesta v tejto spolkovej krajine. Od roku 1999 má kvôli vysokej sobášnosti mesto titul "sobášne mesto". V ročnom priemere sa na miestnej matrike uskutoční viac ako 300 sobášov ročne. V meste Uetersen je jeden z najznámejších a s rozlohou  najväčší ružový park severného Nemecka.

## Partnerské mestá
*  Wittstock/Dosse (Nemecko), 1990

## Iné projekty

## Externé odkazy
* Oficiálna stránka mesta Uetersen 

## Referencie

Kategória:Mestá v Šlezvicku-Holštajnsku
Hadiarka retiazková

right|thumb|Hadiarka retiazková (''Lampropeltis getula getula'')
**Hadiarka retiazková**, alebo **štíhlovka retiazková**, alebo **koralovka retiazková**, staršie **hadiarka obyčajná** (*Lampropeltis getula*) je druh hada z čeľade užovkovitých (*Colubridae*).

## Vzhľad
Hadiarky retiazkové dorastajú do dĺžky 1,3 - 1,5 m a sú známe predovšetkým tým, že sa živia štrkáčmi, hoci tak činia len zriedka. 

Tento druh má najmenej 7 poddruhov: *L. g. californiae, floridana, getulus, holbrooki, nigritus, niger a splendida*, ktoré majú čiernu či hnedú farbu s bielymi alebo žltými pruhmi/škvrnami. Hlavne jedinci druhu L. g. californiae môžu mať výrazne odlišné znaky, a to dokonca v rámci jedného vrhu: sú to žlté alebo biele pozdĺžne aj priečne pruhy na čiernom alebo hnedom podklade.

## Iné projekty

Kategória:Hadiarky
Ultimate Collection (album Michaela Jacksona)

**Ultimate Collection** je výberový album amerického speváka Michaela Jacksona, ktorý bol vydaný 16. november 2004.
Počet predaných kópií celosvetovo: 250 000 ks

## Zoznam skladieb
* **Disk 1**
# „I Want You Back“
# „ABC“
# „I'll Be There“
# „Got to Be There“
# „I Wanna Be Where You Are“
# „Ben"
# „Dancing Machine" (single version)
# „Enjoy Yourself“
# „Ease on Down the Road“ (duet s: Diana Ross)
# „You Can't Win“ (skladba z filmu: *[[The Wiz (film)|The Wiz]]*)
# „Shake a Body“ (rané demo)
# „Shake Your Body (Down to the Ground)“
# „Don't Stop 'Til You Get Enough“
# „Rock with You“
# „Off the Wall“
# „She's out of My Life“
# „Sunset Driver“ (demo)
# „Lovely One“
# „This Place Hotel“

* **Disk 2**
# „Wanna Be Startin' Somethin'“
# „The Girl Is Mine“ (duet s: Paul McCartney)
# „Thriller“
# „Beat It“
# „Billie Jean“
# „P.Y.T. (Pretty Young Thing)“ (demo)
# „Someone in the Dark“
# „State of Shock“ (duet s Mick Jagger)
# „Scared of the Moon“ (demo)
# „We Are the World“ (demo)
# „We Are Here to Change the World“ (skladba z filmu *[[Captain EO]]*)

* **Disk 3**
# „Bad“
# „The Way You Make Me Feel“
# „Man in the Mirror“
# „I Just Can't Stop Loving You“ (duet s: Siedah Garrett)
# „Dirty Diana“
# „Smooth Criminal“
# „Cheater“ (demo)
# „Dangerous“ (raná version)
# „Monkey Business“
# „Jam“
# „Remember the Time“
# „Black or White“
# „Who Is It“ (IHS Mix)
# „Someone Put Your Hand Out“

* **Disk 4**
# „You Are Not Alone“
# „Stranger in Moscow“
# „Childhood (skladba z filmu "Free Willy 2")“
# „On the Line“
# „Blood on the Dance Floor“
# „Fall Again“ (demo)
# „In the Back“
# „Unbreakable“
# „You Rock My World“
# „Butterflies“
# „Beautiful Girl“ (demo)
# „The Way You Love Me“
# „We've Had Enough“

* **Disk 5 (DVD)**
# „Jam“
# „Wanna Be Startin' Somethin'“
# „Human Nature“
# „Smooth Criminal“
# „I Just Can't Stop Loving You“ (duet s: Siedah Garrett)
# „She's out of My Life“
# „I Want You Back“
# „I'll Be There“
# „Thriller“
# „Billie Jean“
# „Working Day and Night“
# „Beat It“
# „Will You Be There“
# „Black or White“
# „Heal the World“
# „Man in the Mirror“

Kategória:Albumy Michaela Jacksona
Kategória:Kompilačné albumy z 2004
Samsung

náhľad|Logo
[náhľad|Sídlo koncernu Samsung Group v [Kórejská republika|juhokórejskom Soule]]

**Samsung** () je najväčší juhokórejský konglomerát a jedna z najväčších multimiliardových spoločností na svete v niektorých hlavných priemyselných odvetviach. Je zložená z mnohých mnohonárodných spoločností, ktoré sú všetky navzájom prepojené značkou Samsung, vrátane Samsung Electronics, čo je najväčšia spoločnosť v elektronike, Samsung Heavy Industries, jeden z najväčších výrobcov lodí a Samsung Engineering & Construction, popredná strojárska spoločnosť. Tieto tri spoločnosti tvoria jadro Samsung Group a vyjadrujú aj názov, keďže po kórejsky slovo samsong (čínske znaky 三星) znamená "tri hviezdy". Patrí aj medzi popredné spoločnosti v iných odvetviach na domácom trhu, vrátane financií, chemického, maloobchodného a zábavného priemyslu.

## Referencie

## Iné projekty

Kategória:Podniky v Kórejskej republike
Kategória:Výrobcovia mobilných telefónov
Hadiarka mexická

**Hadiarka mexická** alebo **štíhlovka mexická** (*Lampropeltis mexicana*) je druh hada z čeľade užovkovité (*Colubridae*).

Hadiarka mexická má rôznofarebné znaky, prevažne však červeno-oranžové pruhy s čiernymi a bielymi okrajmi na sivom podklade. Tento druh je plachší ako ostatní príslušníci tohto rodu a vidno ho zriedkavo. Sú známe asi 4 poddruhy vrátane *L. m. alternata*, ktorý sa niekedy považuje za samostatný druh.

## Iné projekty

Kategória:Hadiarky
Február 2008

## Úmrtia
* 4. február – Otto Lackovič, slovenský herec (* 1927)
* 5. február – Mahariši Mahéš Jógí, indický autor techniky transcendentálnej meditácie (* 1918)
* 6. február – Ivan Dejmal, český politik a environmentalista (* 1946)
* 7. február – Andrew Bertie, 78. a prvý britský veľmajster Zvrchovaného rádu maltézskych rytierov v rokoch 1988 až 2008 (* 1929)
* 8. február – Stephen Kipkorir, kenský atlét (* 1970)
* 10. február – Roy Scheider, americký herec (* 1932)
* 16. február – Boris Chmeľnickij, ruský filmový a divadelný herec (* 1940)
* 16. február – Georg Nöbeling, nemecký matematik (* 1907)
* 17. február – Benjamín Tinák, slovenský prozaik a básnik (* 1930)
* 18. február – Alain Robbe-Grillet, francúzsky spisovateľ (* 1922)
* 23. február – Janez Drnovšek, bývalý slovinský prezident (* 1950)
* 26. február – Buddy Miles, americký rockový a funkový bubeník (* 1947)
* 28. február – Mike Smith, anglický spevák (The Dave Clark Five) (* 1943)
* 29. február – Philip Rabinowitz, juhoafrický atlét (* 1904)

## Astronómia

## Kozmonautika

Kategória:2008
Siemens (podnik)

náhľad|Logo Siemens
**Siemens AG** je najväčšia svetová konglomerátna spoločnosť. Jej medzinárodné vedenie sídli v Berlíne a v Mníchove. Akcie Siemens AG sa obchodujú na frankfurtskej burze a od 12. marca 2001 aj na newyorskej burze.

Založil ho Werner von Siemens v Berlíne 1. októbra 1847. Spoločnosť bola založená na jeho vynáleze telegrafu, ktorý používal strelku na ukazovanie písmen Morseovej abecedy. Spoločnosť Telegraphen-Bauanstalt von Siemens & Halske prevzala jeho továreň 12. októbra.

Celosvetovo zamestnáva Siemens a jeho dcéry 472-tisíc ľudí v 190 krajinách v roku 2006 zaznamenal tržby za 75,4 miliárd eur za fiškálny rok 2005.

## Iné projekty

Kategória:Podniky v Nemecku
Kategória:Výrobcovia mobilných telefónov
Olympiáda v informatike

**Olympiáda v informatike** (OI) je predmetová olympiáda pre stredoškolákov, podobne ako Matematická olympiáda a Fyzikálna olympiáda. Olympiáda v informatike má na Slovensku už vyše dvadsaťročnú tradíciu. Jej prvých 21 ročníkov prebehlo ako kategória P Matematickej olympiády.

Úspešní riešitelia OI sú na slovenských univerzitách na vysokoškolské štúdium spravidla prijímaní bez prijímacích pohovorov. Najlepší riešitelia navyše získavajú možnosť zúčastniť sa medzinárodných prípravných sústredení a reprezentovať Slovensko na medzinárodných programátorských súťažiach (IOI a CEOI).

Vyhlasovateľmi OI sú Ministerstvo školstva Slovenskej republiky v garancii a spolupráci so Slovenskou informatickou spoločnosťou a Slovenskou komisiou olympiády z informatiky a v spolupráci s Jednotou slovenských matematikov a fyzikov. Na usporiadaní OI sa podieľajú školy, orgány štátnej správy v školstve, zariadenia pre záujmovú činnosť žiakov (napr. Iuventa) a ďalšie inštitúcie a zariadenia.

Kategória:Vzdelávanie na Slovensku
Gastroenterológia

**Gastroenterológia** je odbor vnútorného lekárstva, ktorý sa zaoberá prevenciou, diagnostikou a liečením chorôb tráviaceho ústrojenstva.


Kategória:Medicínske odbory
Sobášnosť

**Sobášnosť** je demografický proces, ktorý sleduje sobáše ako hromadný jav.

Medzi hlavné ukazovatele sobášnosti patria:
* *Hrubá miera sobášnosti* je aktuálny počet sobášov na 1000 obyvateľov.
* *Úhrnná sobášnosť* je pravdepodobnosť, že priemerný obyvateľ v priebehu života vstúpi do manželstva.
* *Priemerný vek pri prvom sobáši* je zaujímavý pre hodnotenie reprodukčného správania populácie.

## Výpočet
Zoznam demografických ukazovateľov sobášnosti a postup pre ich výpočet:
* *Hrubá miera sobášnosti* (vyjadruje sa v promile, teda na 1000 obyvateľov; S = počet sobášov uzavretých v danom roku; P = veľkosť populácie):
:s=\dfrac{S}{P}
* *Miera sobášnosti podľa veku* (x = vek, pre ktorý sa ukazovateľ počíta; *pohl* = pohlavie, pre ktoré sa ukazovateľ počíta):
:s_x^{pohl}=\dfrac{S_x^{pohl}}{P_x^{pohl}}
* *Miera sobášnosti slobodných* (resp. rozvedených alebo ovdovených; *stav* = rodinný stav, teda slobodný, rozvedený alebo ovdovený):
:s_x^{pohl,stav}=\dfrac{S_x^{pohl,stav}}{P_x^{pohl,stav}}
* *Redukovaná miera sobášnosti slobodných* (resp. rozvedených alebo ovdovených):
:rs_x^{pohl,stav}=\dfrac{S_x^{pohl,stav}}{P_x^{pohl}}
* *Úhrnná sobášnosť* sa obvykle počíta iba do veku 50 rokov:
:us^{pohl}=\sum_{x=16}^{49}rs_x^{pohl,slob}
* *Priemerný vek pri sobáši*:
:xs^{pohl}=\dfrac{\sum_{x=16}^{\infty}x\times s_x^{pohl}}{\sum_{x=16}^{\infty}s_x^{pohl}}
* *Priemerný vek pri prvom sobáši*:
:xs^{pohl,slob}=\dfrac{\sum_{x=16}^{\infty}x\times s_x^{pohl,slob}}{\sum_{x=16}^{\infty}s_x^{pohl,slob}}

## Externé odkazy
* 

Kategória:Demografia
Kategória:Štatistika
Kategória:Sociológia
Kategória:Svadba
Oskar Troplowitz

**Oskar Troplowitz** (* 18. január 1863, Gliwice – † 27. apríl 1918, Hamburg) bol nemecký lekárnik, spoluvynálezca krému Nivea.

## Životopis
Pochádzal z bohatej židovskej rodiny. Okolo roku 1870 sa rodina presťahovala do Vroclavu, kde Oskar začal študovať farmáciu. Štúdium však prerušil a prestúpil na filozofickú fakultu do Heidelbergu, na ktorej si roku 1888 urobil doktorát. Na naliehanie rodiny praxoval v lekárni svojho strýka *Gustawa Mankiewicza* v Poznani.

V roku 1890 vďaka finančnej pomoci rodiny nadobudol bankrotujúci farmaceutický ústav *Paula Carla Beiersdorfa*. Onedlho rozvinul ústav – vynašiel svoju prvú zubnú pastu (*Pebeco*). Stovky tisíc balení tejto pasty exportoval do Spojených štátov. V roku 1901 mu ďalší úspech priniesol vynález náplasti (*Leukoplast*). V roku 1909 vynašiel tiež ochranný balzám na pery (*Labello*). Najväčším vynálezom Oskara Troplowitza je však univerzálny krém Nivea, ktorý vynašiel v roku 1911.

Oskar Troplowitz zomrel 27. apríla 1918. Príčinou smrti bola mozgová mŕtvica. Pochovali ho v rodinnej hrobke v Hamburgu.

## Iné projekty

Kategória:Nemeckí farmaceuti
Kategória:Absolventi Ruprecht-Karls-Universität Heidelberg
Kategória:Nemecké osobnosti židovského pôvodu
Anna Nicole Smith

**Anna Nicole Smith** (rod. **Vickie Lynn Hogan**; * 28. november 1967,  Houston, Texas, USA – † 8. február 2007, Hollywood, Florida) bola americká modelka, herečka a televízna osobnosť.

Preslávila sa ako *[[Playmate]]*, ale najväčšiu pozornosť vzbudil sobáš s miliardárom J. Howardom Marshallom, ktorý zomrel trinásť mesiacov po svadbe vo veku deväťdesiat jeden rokov. Od tej chvíle viedla Anna Nicole Smith súdne spory o majetok s jeho deťmi.

8. februára 2007 ju našli v hotelovej izbe v bezvedomí, lekárom sa už nepodarilo priviesť ju k životu. Zomrela na predávkovanie liekmi

## Referencie

## Iné projekty

## Externé odkazy
*

## Zdroj

Kategória:Modelky USA
Kategória:Filmové herečky USA
Kategória:Televízne herečky USA
Kategória:Osobnosti z Houstonu
Vpád pasovských

**Vpád pasovských**, vpád armády arcikniežaťa Leopolda Pasovského – bojovného pasovského biskupa a bratranca cisára Rudolfa II. Habsburského do Čiech. 

So súhlasom cisára vojsko, pôvodne sústredené v Porýní, vpadlo v januári 1611 do Čiech s cieľom napomôcť Rudolfovi k vráteniu mocenských pozicií proti svojmu bratovi Matejovi. Vojsko pritiahlo až k Prahe a v polovici februára obľahlo Pražský hrad. Jeho vyčíňanie prerástlo v bezbrehé rabovanie, čo vyvolalo nevôľu nielen u obyvateľstva, ale i u predstaviteľov českých stavov. Tí na zastavenie vyčíňania vojakov povolali do Prahy Rudolfovho brata Mateja. 
V marci 1611 bol vpád zastavený a jeho účastníci z Čiech vypudení. Výsledkom vpádu bola v apríli 1611 abdikácia cisára Rudolfa II. na českého kráľa a zvolenie Mateja II. za českého kráľa.

Vpád pasovských
Michael Jackson 25th Anniversary of Thriller

**Michael Jackson 25th Anniversary of Thriller** je výberový album amerického speváka Michaela Jacksona, ktorý bol vydaný 12. februára 2008.

## Zoznam skladieb
Skladby 1-9 sú z albumu *Thriller*, skladba 10 z albumu *Thriller Special Edition*. 
# „Wanna Be Startin' Somethin'“ (Jackson) - 6:03
# „Baby Be Mine“ (Temperton) - 4:20
# „The Girl Is Mine“ (with Paul McCartney) (Jackson) - 3:42
# „Thriller“ (Temperton) - 5:58 
# „Beat It“ (Jackson) - 4:18 
# „Billie Jean“ (Jackson) - 4:54
# „Human Nature“ (Steve Porcaro and John Bettis) - 4:06 
# „P.Y.T. (Pretty Young Thing)“ (James Ingram/Quincy Jones) - 3:59 
# „The Lady in My Life“ (Temperton) - 4:59
# „Voice-Over Session from "Thriller" (Excerpt)“ - 0:24
# „The Girl Is Mine 2008“ with will.i.am (Jackson/will.i.am/Harris) - 3:11
# „P.Y.T. (Pretty Young Thing) 2008“ with will.i.am (Jackson/will.i.am/Harris) - 4:17 
# „Wanna Be Startin' Somethin' 2008“ with Akon (Jackson/Akon/Tuinfort) - 4:11
# „Beat It 2008“ with Fergie (Jackson) - 4:10
# „Billie Jean 2008“ (Kanye West Remix) (Jackson) - 4:34
# „For All Time“ (Sherwood/Porcaro) - 4:08
# „Got the Hots“ (Jackson/Jones) - 4:27 (Japan only)

### Vydanie Deluxe Casebook

Vydanie Deluxe Casebook obsahuje aj:

#### DVD
# „Thriller (music video)“ 
# „Beat It“ 
# „Billie Jean“
# „Billie Jean"“ (live, *[[Motown 25: Yesterday, Today, Forever|Motown 25]]*)

## Referencie


Kategória:Albumy Michaela Jacksona
Kategória:Hudobné albumy z 2008
Kategória:Albumy Epic Records
Žigmund Pauliny-Tóth

**Žigmund Pauliny-Tóth** (*de Tőre et Tóthmegyer*; pseudonym **Vilinský**; * 12. máj 1865, Skalica – † 6. marec 1906, Martin) bol slovenský spisovateľ a národohospodár; syn Viliama Pauliny-Tótha; brat Eleny Štefanovičovej, švagor Miloša Štefanoviča, Matúša Dulu, Štefana Hrušovského a Jaroslava Vlčka; manžel Margity Pauliny-Tóthovej, otec Iľju Paulíny-Tótha, Platona Pauliny-Tótha a Jána Paulíny-Tótha.

## Životopis

Narodil sa v rodine Viliama Pauliny-Tótha a jeho manželky Vilhelmíny Tóthovej. Mal sedem súrodencov – dvoch bratov a päť sestier. V rokoch 18711876 študoval v Martine, v rokoch 18761882 na lýceu v Bratislave a v rokoch 18821888 na ekonomickej škole v Prahe. Celý život sa venoval ekonómii – začínal ako úradník, neskôr bol zástupcom riaditeľa a napokon v rokoch 18941906 riaditeľom Tatra banky v Martine. Ako študent sa aktívne venoval národnostným otázkam; bol členom študentského spolku Zora v Bratislave a neskôr i študentského spolku Detvan v Prahe. Podporoval priemyselný rozvoj v Martine a neúspešne sa pokúsil zapojiť i do politiky (kandidoval do uhorského snemu). V rokoch 18821900 sa tiež venoval spevu a herectvu ako člen Slovenského spevokolu a v rokoch 18911903 pôsobil tiež v jeho výbore.

## Tvorba

Svojou literárnou tvorbou sa radí do druhej vlny slovenského realizmu. Publikoval kratšie prózy v Národných novinách, Slovenských pohľadoch a zborníkoch. Písal poviedky, fejtóny, cestopisy, spoločenské prózy, ale taktiež odborné štúdie o priemysle a obchode. V roku 1900 pôsobil ako redaktor v časopise Slovenské pohľady a  Národných novín.  

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike riadok 13 - pokrstený ako Žigmund Ján Pauliny-Tóth **de Tőre et Tóthmegyer**

Kategória:Slovenskí ekonómovia
Kategória:Slovenskí spisovatelia
Kategória:Príslušníci zemianskeho stavu
Kategória:Osobnosti zo Skalice
Kategória:Tóthovci
Kategória:Uhorskí šľachtici
Kategória:Slovenskí šľachtici
Kategória:Pochovaní na Národnom cintoríne v Martine
Dávid Gutgesel

**Dávid Gutgesel** (* asi 1540, Bardejov† 21. august 1599, tamže) bol kníhtlačiar, vydavateľ a kníhkupec.

Vychodil humanistickú školu v Bardejove, následne sa vo Viedni vyučil za kníhtlačiara. Následne pracoval/bol pomocník či spoločník vo viacerých tlačiarenských dielňach, napr. Vroclav - Kryspin Szarffenberg. Okrem vlastnej tlačiarne pôsobil aj ako kníhkupec. V rokoch 1582-1599 senátor, 1584 richtár Bardejova. V roku 1598 zastupoval Bardejov na uhorskom sneme v Bratislave.

## Kníhtlačiareň
Gutgesel založil vlastnú kníhtlačiareň v Bardejove najneskôr v roku 1577. Pri založení spolupracoval s nemeckým písmolejcom Salomonom Sultzerom. Zameranie tlačiarne bolo protestantské. Mala rozsiahle zásoby antikvy, fraktúry či hebrejského a gréckeho tlačového písma.

Výber z vytlačených diel a autorov: 
* Ján Bocatius: *Celadon*, *Ungaria Gratulans* a iné
* Gregor Horvát: polemické spisy 
* Martin Wagner: *Examen thesus* (1586)
* Leonard Stöckel: *Postilla*
* Tomáš Fabri
* Severín Škultéty
* Geogr Creutzer: *Warnung vor der Sacramentiere, Zwinglianer und Calvinisen Lehre*

Spomedzi vytlačených diel vyniká Bardejovský katechizmus z roku 1581 od Martina Luthera ako prvá vytlačená kniha v slovenčine.

Zo slovenských kníhtlačiarní v 16. storočí fungovala najdlhšie. Celkovo vytlačila 80 kníh v latinčine, nemčine a maďarčine. Po jeho smrti a v roku 1600 zlúčila s tlačiarňou Jakuba Klösa st.

## Zdroje

## Pozri aj
* Okresná knižnica Dávida Gutgesela

Kategória:Úmrtia v 1599
Kategória:Kníhtlačiari
Kategória:Slovenskí vydavatelia
Kategória:Slovenskí richtári
Kategória:Osobnosti z Bardejova
Kategória:Slovenskí kníhkupci
Anna Tirolská

**Anna Tirolská** (* 4. október 1585, Innsbruck, Rakúsko – † 15. december 1618, Viedeň), bola rakúska arcivojvodkyňa, rímskonemecká cisárovná (od r. 1612), uhorská (od r. 1613) a česká kráľovná (od r. 1616), dcéra arcivojvodu Ferdinanda II. Tirolského a jeho druhej manželky Anny Kataríny Mantovskej.

## Životopis
Jej rodičia boli nepriamymi príbuznými, keď jej matka pochádzala z vedľajšej, tirolskej línie rodu Habsburgovcov. Dňa 4. decembra 1611 sa vydala za svojho bratranca, starnúceho a dosiaľ slobodného i bezdetného Mateja, ktorý práve v tej dobe vystriedal na čele monarchie svojho brata Rudolfa II. 

## Korunovácie
Tri dni po Matejovej cisárskej korunovácii, ktorá sa konala 27. júna 1612, podstúpila tento obrad vo Frankfurte nad Mohanom i ona. 25. marca 1613 bola korunovaná svätoštefanskou korunou uhorských kráľov a o tri roky neskôr, 29. februára 1616, sa konala jej pražská korunovácia. 

Anna bola zbožnou a vrúcnou katolíčkou a podporovala politické snahy svojho manžela. Ťažko sa zmierovala so skutočnosťou, že jej manželstvo ostáva bezdetné. Zomrela vo veku 33 rokov, jej 62-ročný manžel ju prežil o tri mesiace. 

## Zaujímavosť
Pred smrťou táto veľká priaznivkyňa kapucínskeho rádu založila vo Viedni kapucínsky kláštor s kryptou. Tam boli po dokončení stavebných prác v roku 1633 uložené jej ostatky spolu s telom jej manžela. Vzniklo tak oficiálne rodové pohrebisko Habsburgovcov (kapucínska krypta, „Kaisergruft“), do ktorého sú telesné pozostatky príslušníkov rodu ukladané až do súčasnosti.

## Rodokmeň

## Iné projekty

Kategória:Habsburgovci
Kategória:Kráľovské manželky Česka
Kategória:Kráľovské manželky Uhorska
Kategória:Manželky arcivojvodu Rakúska
Kategória:Cisárske manželky
Kategória:Osobnosti z Innsbrucku
Kategória:Pochovaní v kapucínskej krypte vo Viedni
Kategória:Arcivojvodkyne
Rowan Atkinson

náhľad|Rowan na premiére filmu Johny English sa vracia
**Rowan Sebastian Atkinson** CBE (* 6. január 1955, Consett, Durham, Spojené kráľovstvo) je britský herec, komik a scenárista.

## Životopis
Atkinson sa narodil do farmárskej rodiny. Napriek tomu, že už odmala vynikal talentom rozosmievať ľudí, netúžil stať sa komikom. Chcel povolanie so stálym a istým platom. Po štúdiách na univerzitách v Newcastle a Oxforde sa však jeho herecká kariéra začala rozbiehať. Písal pre divadlo v *Oxforde Playhouse* a uplatnil sa aj ako divadelný komik. V roku 1979 prenikol do televízie ako herec a scenárista v seriáli BBC *Not the Nine O'Clock News*. Seriál bol veľmi úspešný a Atkinson vďaka nemu dostal ocenenie British Academy Award a stal sa osobnosťou BBC pre rok 1980. Jeho úspechy pokračovali a zaisťovali mu rast popularity.

Od roku 1990 do roku 2015 bol ženatý so Sunetrou Sastry, s ktorou má dve deti, Lilly a Benjamina. Vlastní dve filmové spoločnosti, *Tiger Television* a *Tiger Aspect Films*.

## Filmografia

* The Secret Policeman's Other Ball (1982)
* Čierna zmija (Blackadder) (1983 - 2007)
* Dead on Time (1983)
* Never Say Never Again (1983)
* The Appointments of Dennis Jennings (1989)
* The Tall Guy (1989)
* The Witches (1990)
* Mr. Bean (Mr. Bean) (1989 - 1995)
* Horúce strely 2 (*Hot Shots! Part Deux*) (1993)
* Four Weddings and a Funeral (1994)
* Leví kráľ (*The Lion King*) (1994)
* Bean (Bean) (1997)
* Maybe Baby (2000)
* Rat Race (2001)
* Scooby-Doo (2002)
* Johnny English (2003)
* Láska nebeská (*Love Actually*) (2003)
* Univerzálna upratovačka (*Keeping Mum*) (2005)
* Prázdniny pána Beana (*Mr. Bean's Holiday*) (2007)
* Johnny English sa vracia (Johnny English reborn) (2011)
* Johnny English znova zasahuje (2018)

## Iné projekty

## Externé odkazy
* 
* 

Kategória:Anglickí filmoví herci
Kategória:Anglickí televízni herci
Kategória:Komici
Kategória:Držitelia ceny BAFTA
Kategória:Osobnosti z Newcastlu upon Tyne
Kategória:Commanders of the Order of the British Empire
AFI

**AFI** môže byť:
*hudobná skupina, pozri AFI (hudobná skupina)
*Air Force Instructions
*Armed Forces of India
*Agencia Federal de Investigación
*American Film Institute
*Australian Film Institute
*Aquarium Fish International
*American Football Israel
Stephen Nathaniel Frick

**Stephen Nathaniel Frick** (* 30. september 1964, Pittsburgh, Pensylvánia, USA) je americký astronaut. Absolvoval zatiaľ dva lety do vesmíru: ako pilot raketoplánu Atlantis STS-110 a ako veliteľ posádky raketoplánu Atlantis STS-122, ktorý odštartoval 7. februára 2008.

## Začiatky kariéry
Narodil sa 30. septembra na predmestí Pittsburghu v štáte Pensylvánia. V roku 1986 získal titul bakalára v oboru aerokozmických technológií na U.S. Naval Acadamy, v roku 1994 titul leteckého inžiniera na kalifornskej U.S. Naval Postgraduate School. V prvej vojne v Perzskom zálive podnikol 26 bojových letov na stíhačke F-18 Hornet. Celkove má nalietaných vyše 3 200 hodín na 35 rôznych druhoch lietadiel.

## Kariéra v NASA
1. mája 1996 prešiel konkurzom na astronauta a v Johnsonovom kozmickom stredisku absolvoval dvojročný výcvik. Prvýkrát sa do vesmíru pozrel ako pilot raketoplánu Atlantis STS-110, ktorý odštartoval 8. apríla 2002, čo bol jeden z montážnych letov k Medzinárodnej vesmírnej stanici (ISS). 

V roku 2006 bol nominovaný do funkcie veliteľa posádky misie STS-122, ktorej cieľ bol takisto budovanie ISS. Na svoju druhú misiu mal odštartovať 6. decembra 2007. Pri odpočítavaní sa zasekol palivový senzor odstavenia motorov (Engine cutoff sensor - ECO) a štart bol odložený. Rovnaký problém nastal aj pri druhom pokuse o tri dni neskôr, 9. decembra. Napokon po menšej oprave raketoplán pod Frickovým velením 7. februára 2008 bezpečne vzlietol. Po 12-dňovej misii, keď na ISS dopravili laboratórium Columbus a na Zem priviezli kozmonauta Daniela Taniho, bezpečne pristáli na Floride 20. februára.

Stephen Frick je ženatý a bezdetný.

## Externé odkazy
* Životopis na stránkach NASA (anglicky)
* Stephen Frick v encyklopédii Space-40 
* STS-122 Atlantis - posádka

Kategória:Kozmonauti USA
Kategória:Osobnosti z Pittsburghu
Sakrálnosť

**Sakrálnosť** môže byť:
*týkanie sa náboženského kultu, bohoslužieb, bohoslužobnosť, kultovosť, pozri náboženský kult, bohoslužba
*posvätnosť
*v anatómii: týkanie sa/nachádzanie sa v oblasti krížov, krížovosť, pozri krížová kosť
Nice (rozlišovacia stránka)

**Nice** môže byť:

* mesto vo Francúzsku, pozri Nice
* obvod vo Francúzsku, pozri Nice (obvod)
* objektovo orientovaný programovací jazyk, pozri Nice (programovací jazyk)
; V hudbe
* anglická progresívno rocková skupina, ktorá bola najaktívnejšia koncom 60. rokov 20. storočia, pozri The Nice
** ''Nice'' album skupiny the Nice z roku 1969
* Nice (skupina), indie rocková kapela (90. roky 20. storočia) z Austrálie
** ''Nice'', eponymný album austrálskej skupiny Nice z roku 1994
* ''Nice'' album z roku 2001, ktorý nahrala kapela Rollins Band
* *[[Nice.]]* album z roku 2003, ktorý nahralo japonské pop rockové duo Puffy AmiYumi
* „Nice“ (skladba), singel z roku 2004, ktorý k albumu *Astronaut* vydala skupina Duran Duran
Koordinačná reakcia

**Koordinačné reakcie** alebo **komplexotvorné reakcie** sú také reakcie, pri ktorých dochádza k prenosu celých skupín atómov a vzniku koordinačných (*komplexných*) zlúčenín, napr. CuSo4 + 4H2O –> [Cu(H2O)4]SO4

Kategória:Chemické reakcie
Slovanet

náhľad|Sídlo spoločnosti Slovanet na Galvaniho 19, Bratislava - Ružinov
**Slovanet** patrí medzi najväčších poskytovateľov vysokorýchlostného internetu na Slovensku. Vo firemnom sektore poskytuje integrované komunikačné a hlasové služby, virtuálne privátne siete a bezpečnostné riešenia. Vlastnú optickú, káblovú a bezdrôtovú infraštruktúru rozširuje prostredníctvom akvizícií lokálnych operátorov a modernizáciami ich sietí, ako aj budovaním vlastných sietí. V súčasnosti sa zameriava aj na  cloudové riešenia prevádzky IT a budovanie nových sietí pre internet vecí (IoT).

## História spoločnosti
Slovanet patrí medzi najdlhšie pôsobiace subjekty na telekomunikačnom trhu. V súčasnej podobe bol založený až v roku 1999, no história jeho predchodcov siaha až do roku 1954. Od roku 2006 bola majoritným akcionárom Slovanetu spoločnosť Asseco Central Europe, patriaca do významnej medzinárodnej skupiny firiem z oblasti informačno-komunikačných technológií Asseco Group. Druhým akcionárom Slovanetu, s pôvodne 49 % ným podielom je spoločnosť SNET a. s., ktorú vlastní pôvodný vrcholový manažment spoločnosti. V roku 2014 sa spoločnosť SNET stala 100 % ným akcionárom Slovanetu a od 1.4.2015 sa obe spoločnosti zlúčili, čím sa Slovanet zároveň stal jedným z mála telekomunikačných operátorov s výlučne slovenským kapitálom. Zámerom súčasného akcionára je pokračovať v raste spoločnosti a hľadať nové možnosti rozvoja spoločnosti.

## Referencie

## Externé odkazy
* Oficiálna stránka spoločnosti
* Nadačný fond spoločnosti Slovanet
* Slovanet Impact

Kategória:Internet na Slovensku
Kategória:Slovenské telekomunikačné spoločnosti
Kristus Spasiteľ (Rio de Janeiro)

[thumb|right|Socha Krista Spasiteľa nad [Rio de Janeirom]]

**Kristus Spasiteľ** alebo **Kristus Vykupiteľ** (po portugalsky: *O Cristo Redentor*) je socha Ježiša Krista postavená v roku 1931 v Brazílii nad mestom Rio de Janeiro. Je umiestnená na 700 metrov vysokom pahorku Corcovado, jej výška je 30 metrov a podstavec pod ňou meria 8 metrov. Zobrazuje Krista s roztiahnutými rukami, akoby objímal mesto. Toto gesto malo vyjadrovať súcit a radosť z nezávislosti. 

Myšlienka vytvoriť sochu sa zrodila v roku 1922, keď Brazília oslavovala 100.výročie nezávislosti. U Brazílčanov mala myšlienka úspech, začali sa organizovať zbierky pre získanie finančných príspevkov na sochu a o necelých 15 rokov bola ich idea naplnená. 

Na vrchol pahorku vedie železnica postavená v roku 1885, ktorá končí 40 m pod sochou. Pod sochou sa nachádza terasa, z ktorej je krásny výhľad na centrum Ria de Janeira, pláže Copacabana, Ipanema, či Cukrovú Homoľu. Celá socha váži 1.145 ton.

## Iné projekty

Kategória:Stavby v Rio de Janeiro
Kategória:Sochy v Brazílii
Kategória:Ježiš Kristus v umení
Zoznam častí seriálu Akty X

Toto je zoznam častí amerického televízneho seriálu Akty X. Seriál bol prvýkrát vysielaný 10. septembra 1993 a skončil 19. mája 2002 po deviatich sériách. Všetkých deväť sérií vyšlo aj na DVD. Boli natočené aj dva celovečerné filmy: *[[Akty X (film)|Akty X]]* (1998) a *[[Akty X: Chcem uveriť]]* (2008). 

## Prehľad sérií

## Časti
### 1. séria (1993-1994)

### 2. séria (1994-1995)

### 3. séria (1995-1996)

### 4. séria (1996-1997)

### 5. séria (1997-1998)

### Akty X - Film (1998)

### 6. séria (1998-1999)

### 7. séria (1999-2000)

### 8. séria (2000-2001)

### 9. séria (2001-2002)

### Akty X: Chcem uveriť (2008)

### 10. séria (2016)

### 11. séria (2018)

## Referencie

## Externé odkazy
* Slovenská stránka o Aktoch X 

Kategória:Akty X
Akty X
Prešmyk (chémia)

**Prešmyk** je izomerizačná reakcia, pri ktorej dochádza k preskupeniu atómov vo vnútri molekuly. Vzniká pri tom nová, spravidla stabilnejšia zlúčenina.

Kategória:Chemické reakcie